Diari Oficial de la Generalitat Valenciana


Sumari del DOGV 9946, del 27-09-2024 (2024/9567)

RESOLUCIÓ de 2 de setembre de 2024, del president de l'Institut Valencià de Cultura, per la qual es regula i concedix una subvenció directa a la Federació de Teatre Amateur de la Comunitat Valenciana per a finançar activitats de funcionament de la federació i de suport a les associacions valencianes de teatre amateur.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9567

CVE
:   IBJU-H-9630-5362

Data del document
:   02-09-2024

Organisme emissor
:   Institut Valencià de Cultura

Tipus de document
:   Resolució

Descriptors 

:   * ajuda pública
    * associació
    * cultura

L’article 22 de la Llei 38/2003, de 17 de novembre, general de subvencions, estableix en l’apartat 2.a) la possibilitat de concedir de forma directa les subvencions previstes nominativament en els pressupostos generals de l’Estat, de les comunitats autònomes o de les entitats locals, en els termes inclosos en la normativa reguladora d’estes subvencions.

D’altra banda, l’article 168 de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, estableix que podran concedirse de manera directa, mitjançant resolució, les subvencions previstes nominativament en la Llei de pressupostos de la Generalitat, i s’entenen com a tals les que tinguen un objecte, una dotació pressupostària i un destinatari que figuren inequívocament en els annexos.

El pressupost de la Generalitat per al 2024, aprovat per la Llei 8/2023, de 27 de desembre, de pressupostos de la Generalitat per a l'exercici 2024 (DOGV Num. 9756 / 30.12.2023), inclou en el capítol IV del programa pressupostari de l’Institut Valencià de Cultura la línia de subvenció S0999, de regulació nominativa, el beneficiari de la qual és la Federació de Teatre Amateur de la Comunitat Valenciana, amb una dotació de 55.000 euros, amb la finalitat de col·laborar en activitats de funcionament de l’entitat i donar suport a les associacions de teatre *amateur* de la Comunitat Valenciana l’any 2024. Es tracta, per tant, d’una subvenció de caràcter nominatiu prevista en la Llei 8/2023, de 27 de desembre, de pressupostos de la Generalitat per a l’exercici 2024. L’Institut Valencià de Cultura (IVC), segons l’article 2 del Reglament d’organització i funcionament, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre, i pel Decret 124/2016, de 30 de setembre, del Consell, atribueix a esta entitat de dret públic, en l’article 2.2, el foment i l’impuls de la creació artística en les arts escèniques, el circ, la música, l’audiovisual i les arts contemporànies, com també promocionar la difusió d’esta creació artística i, consegüentment, la convocatòria i gestió de subvencions, ajudes i incentius de les diverses matèries culturals integrades en l’IVC.

El Pla estratègic de subvencions de la Vicepresidència primera i conselleria de cultura i esport 2024-2026, aprovat mitjançant Resolució de 12 de febrer de 2024 de la Vicepresidència Primera i Conselleria de Cultura i Esport, preveu en l’annex únic la línia de subvenció S0999, anomenada “Ajudes Federació de Teatre Amateur de la Comunitat Valenciana”, amb l’objectiu estratègic d’ajudar a les associacions de teatre *amateur* valencianes federades i amb l’objectiu específic de col·laborar en activitats de funcionament de la Federació de Teatre Amateur de la Comunitat Valenciana.

La Federació de Teatre Amateur de la Comunitat Valenciana (FTACV) és una entitat sense ànim de lucre que té com a finalitat la divulgació i el foment del teatre *amateur* a la Comunitat Valenciana a través dels diversos certàmens programats, promocionar cursos de formació per a grups de teatre *amateur*, organitzar trobades formatives i, en general, dur a terme tasques d'informació i assessorament a les entitats federades.

S’ha aplicat en este procés el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. La subvenció que es concedeix en esta resolució no necessita notificar-se a la Unió Europea perquè no compleix els requisits de l’article 107 del Tractat de funcionament de la Unió Europea; en concret, perquè no comporta avantatge econòmic, ja que l’entitat a què va dirigida la subvenció no exerceix activitat econòmica en què puga oferir béns o servicis en el mercat i, per tant, no hi ha possibilitat de falsejament de la competència que afecte els intercanvis comercials entre estats membres. Ni tampoc pot ser considerada una ajuda d’Estat perquè es tracta d’una mesura general en què els destinataris últims són tant els mateixos agents culturals com les altres persones interessades en el sector cultural.

La legitimació i representació del president de l’Institut Valencià de Cultura per a dictar este acte prové del Decret 17/2024, de 12 de juliol, del president de la Generalitat, pel qual disposa el cesament i nomena les persones titulars de determinades conselleries de la Generalitat, i de conformitat amb el que s’estableix en l’article 4.2, lletres a) i j) del Reglament d’organització i funcionament de l’Institut Valencià de Cultura, aprovat pel Decret 5/2013, de 4 de gener, del Consell, i modificat, successivament, pel Decret 141/2014, de 5 de setembre, i pel Decret 124/2016, de 30 de setembre, del Consell; tenint en compte que la disposició final primera de la Llei 1/2018, de 9 de febrer, de la Generalitat, reguladora de l’Institut Valencià d’Art Modern, estableix que “l’entitat de dret públic CulturArts Generalitat passa a denominar-se Institut Valencià de Cultura”.

Així mateix, l’article 160.1, lletra b) de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, assenyala que les persones que presidisquen els organismes públics i les entitats de dret públic seran les competents per a la concessió de les subvencions nominatives. Per tot el que s’ha exposat, havent seguit els tràmits que s’indiquen en l’article 168.1.A) de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, d’acord amb el que estableix la Llei 8/2023, de 27 de desembre, de pressupostos de la Generalitat per al 2024,

RESOLC

*Primer. Atorgament i objecte*

Atorgar la concessió directa d'una subvenció destinada a la Federació de Teatre Amateur de la Comunitat Valenciana (FTACV), per un import de 55.000 euros destinada a finançar activitats de funcionament de la federació i de recolzament a les associacions valencianes de teatre amateur en el 2024.

*Segon. Raons d’interés públic que concorren en esta concessió*

La possibilitat de concedir una subvenció, de caràcter nominatiu a la l'FTACV està prevista en l’article 22.2.a) de la Llei 38/2003, de 17 de novembre, general de subvencions i en l'article 168.1.A) de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions i així figura de manera expressa en el pressupost de la Generalitat per al 2024, en la línia de subvenció S0999, denominada “Ajudes Federació de Teatre Amateur de la Comunitat Valenciana”, amb la finalitat de col·laborar en les activitats de suport a les associacions de teatre *amateur* el 2024, amb una dotació de 55.000 euros.

La subvenció que es regula en esta resolució té caràcter singular, derivat del caràcter excepcional i únic de l'entitat sol·licitant i ateses les activitats que motiven el procediment en qüestió, derivat del projecte presentat per l’FTACV i la finalitat de la Generalitat Valenciana, a través de l'Institut Valencià de Cultura, de col·laborar en les activitats de funcionament de l'entitat i donar suport a les associacions de teatre *amateur* de la Comunitat Valenciana, segons les determinacions expressament previstes per la Llei 8/2023, de 27 de desembre, de pressupostos de la Generalitat per a l'exercici 2024.

S’ha optat per atorgar l’ajuda mitjançant resolució i no per conveni d’acord amb l’article 168.1.A) de la Llei 1/2015, de 6 de febrer, de la Generalitat, perquè no hi ha cap tipus de contraprestació, llevat de la mera aportació econòmica, que se’n derive cap a la Generalitat i es tracta d’un fet singular en el temps i en els efectes.

*Tercer. Entitat beneficiària*

L’entitat beneficiària de la subvenció és la Federació de Teatre Amateur de la Comunitat Valenciana (FTACV).

*Quart. Activitat subvencionada*

L’import de l’ajuda anirà destinat al finançament de les despeses corrents derivades de les activitats aprovades per la Junta Permanent de la Federació i les despeses de funcionament necessàries i específiques per a dur-les a terme, durant l’exercici 2024, segons el que estableix el seu pla d’actuació adjunt com annex II. Estes activitats constitueixen l’expressió de les mesures de foment cultural a les quals l’IVC vol donar suport sense cap mena de contraprestació directa.

*Cinqué. Despeses subvencionables*

1. Seran subvencionables totes les despeses que de manera indubtable responguen a la naturalesa de l’activitat subvencionada, sempre que complisquen les normes sobre justificació i control establides i que es destinen al finançament de la consecució dels objectius concretats en l'actuació. Es considerarà despesa realitzada la que haja sigut efectivament pagada abans de la finalització del període de justificació establit en esta resolució. No s’acceptaran en cap cas les despeses següents com a justificades a l’efecte de l’ajuda concedida, llevat que es prove de manera fefaent que tenen relació directa i necessària amb les activitats subvencionades:

– L’adquisició de material susceptible d’inventariar.

– Els servicis de càtering, restauració i àpats promocionals. Excepcionalment, es podrien acceptar despeses de restauració si estan vinculades directament amb una activitat concreta i prevista en la planificació.

– Les despeses accessòries als desplaçaments (pàrquings, peatges d’autopistes, etc.).

– L’edició de publicacions alienes als continguts de l'activitat.

– Les despeses relacionades amb actes de presentació pública d'activitats o de qualsevol altre tipus d’activitat promocional.

– L'impost sobre el valor afegit (IVA) per a les entitats que tenen dret a deducció.

– Les despeses financeres, els recàrrecs i les sancions administratives o penals, excepte les derivades de la constitució de garanties bancàries per a accedir a pagaments anticipats de l'ajuda concedida.

– Els regals a persones que no estiguen previstos com a premi oficial de reconeixement en les activitats de l'entitat beneficiària.

– Despeses meritades o pagades fora del termini de vigència de l’ajuda concedida.

Entre les despeses subvencionables es poden incloure les següents:

*a*) Despeses directes: seran subvencionables les despeses que siguen necessàries per a la realització de l'activitat subvencionada, sempre que estiguen relacionades amb l'activitat i siguen indispensables per a l'adequada preparació o execució de l’activitat.

*b*) Despeses de personal intern: seran subvencionables els costos (salari i seguretat social) de personal intern de l'entitat beneficiària, necessaris per a la realització de l'activitat subvencionada.

S'inclouran en la partida de despeses de personal les derivades de la contractació de personal, totalment o parcialment, per a la seua intervenció en l'activitat subvencionable, sempre que existisca relació laboral, fixa o temporal, entre l'entitat beneficiària i la persona treballadora.

En el document de justificació de l'activitat subvencionable, l'entitat sol·licitant indicarà el percentatge de la jornada laboral que el personal dedique al projecte.

No s'hi inclouran les despeses originades per les persones integrants de les juntes directives o dels consells de direcció de les entitats beneficiàries ni de les contraparts.

2. D'acord amb el que es disposa en l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat. Si escau, l'òrgan gestor podrà fer la comprovació del valor del mercat amb els mitjans que s’indiquen en l'article 170 de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions.

3. Les activitats que se subvencionen podran executar-se a partir de l'1 de gener del 2024 i fins a la data de finalització del termini per a la presentació de la justificació.

*Sisé. Quantia*

L'import de la subvenció s'estableix en un màxim de 55.000 euros. Este import s’abonarà amb càrrec a la línia de subvenció S0999, de la secció G0118, de l’entitat, consignada al pressupost de la Generalitat per a l’exercici 2024.

*Seté. Vigència*

La resolució de concessió produirà efectes des de la data de la publicació al DOGV i mantindrà l’eficàcia fins al 05 de desembre del 2024. No obstant això, les despeses subvencionables es poden haver fet des de l’1 de gener del 2024. Esta resolució de concessió no es pot prorrogar, de conformitat amb el que estableix l’article 168.1.A) de la Llei 1/2015, segons el qual les subvencions nominatives no poden tindre caràcter pluriennal, excepte les subvencions de capital en què el beneficiari siga una altra administració pública territorial.

*Huité. Procediment*

1. L’entitat beneficiària haurà de manifestar, en el termini de quinze dies hàbils a partir de la publicació d’esta resolució al *Diari Oficial de la Generalitat Valenciana*, la conformitat amb la concessió de la subvenció i amb estes bases reguladores, d’acord amb el model que s’inclou com a annex I d’esta resolució. De no manifestar la seua acceptació en el termini establert, es considerarà que renúncia a la subvenció concedida.

2. El model de conformitat, degudament emplenat i signat, haurà de presentar-se telemàticament al registre electrònic de l’Institut Valencià de Cultura, en l’enllaç següent:

<https://sede.ivc.gva.es/sta/carpetapublic/doevent?app_code=sta&page_code=catalogo&lang=ca>

o en qualsevol dels llocs que s’indiquen en l’article 16.4 de la Llei 39/2015, d’1 d’octubre, del procediment administratiu comú de les administracions públiques.

3. En el cas que el compte bancari de l’entitat no estiga donat d’alta en la Generalitat o calga modificar les dades del compte bancari, l’entitat haurà de donar d’alta les seues dades a través del sistema PROPER, en compliment de l’Ordre 2/2022, de la Conselleria d’Hisenda i Model Econòmic, per la qual es regulen les actuacions i els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i en compliment també de la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és el següent:

<https://www.gva.es/va/inicio/procedimientos?id_proc=22923>

4. D’acord amb el que disposa l’article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s’emplena de forma incompleta, els requisits no es compleixen o no s’aporten els documents que s’indiquen en esta base, es requerirà a la persona interessada que en un termini de deu dies hàbils esmene la falta o aporte els documents preceptius, amb la indicació que, en cas de no fer-ho, li la tindrà per desistida. Este desistiment i, per tant, l'arxivament de l'expedient, es veurà reflectit en la subsegüent resolució, que haurà de ser dictada en els termes que preveu l'article 21 de la norma esmentada, quedant sense efecte la concessió de la subvenció i perdent, així, el dret a la seua percepció.

*Nové. Òrgan gestor*

La tramitació i la gestió de la subvenció correspon al Servici d’Ajudes de l’Institut Valencià de Cultura.

*Desé. Obligacions de l’entitat beneficiària*

1. L’entitat beneficiària d’esta subvenció quedarà obligada a:

*a*) Dur a terme el programa d’activitats derivat del pressupost aprovat per la Junta Directiva que constitueixen l’expressió de les mesures de foment cultural i del funcionament de l’FTACV i que s'ajusten als objectius a què l'IVC vol donar suport. En este sentit, l'entitat subvencionada ha de presentar per registre electrònic amb caràcter previ a la signatura d’esta resolució el programa d'activitats que finança l'ajuda rebuda, com també el pressupost total de l’activitat inclosa en l’àmbit de la subvenció directa concedida.

*b*) Incorporar la marca o el logotip de l’Institut Valencià de Cultura, que ha d’aparéixer en les activitats de l’FTACV acompanyat expressament de la frase: “Amb el patrocini de l'Institut Valencià de Cultura”, d'acord amb les normes d'identitat corporativa d'esta institució.

*c*) Informar sobre el compliment de les obligacions de publicitat activa que figuren en l'article 4 de la Llei 1/2022, de 13 d'abril, de transparència i bon govern de la Comunitat Valenciana, a través de la publicació en la seua pàgina web de la subvenció concedida i del text íntegre d'esta resolució, com a entitat privada que percep subvencions de l'administració autonòmica per un import superior a 50.000 euros, o quan les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros, a través de la publicació en la seua pàgina web de l'import de la subvenció, de l'entitat pública concedent i del programa d'activitats subvencionat.

En este sentit, l’entitat queda sotmesa a l’article 18 de la Llei 38/2003, general de subvencions, en la qual s’estableix el marc general de publicitat en matèria de subvencions perquè té caràcter de legislació bàsica de l’Estat, de conformitat amb la disposició final primera de la Llei general de subvencions a l’empara de l’article 149.1.13a, 14a i 18a de la Constitució. En este sentit, tot el material gràfic i audiovisual publicitari que es faça (cartells, fullets, pancartes, DVD, CD i la resta de documentació i material emprat) indicarà que l’activitat subvencionada es realitza en col·laboració amb la Generalitat Valenciana i l’Institut Valencià de Cultura, i les inclusions o mencions que es facen a les pàgines web oficials per a donar repercussió a les activitats, incorporaran, si escau, els logotips que la Generalitat Valenciana i l’Institut Valencià de Cultura faciliten.

Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l’interés ciutadà i la concepció col·lectiva de les infraestructures públiques.

*d*) Comunicar a l’IVC l’obtenció, si s’escau, de subvencions o ajudes per a la mateixa finalitat, procedents de qualsevol administració o ens públic o privat.

En el cas de percebre durant el període d'un any ajudes o subvencions públiques en una quantia superior a 100.000 euros o quan, almenys, el 40% del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, haurà de complir les obligacions de transparència establides en la Llei 19/2013, de 9 de desembre.

*e*) Els contractes que formalitze l’entitat beneficiària de la subvenció amb el mateix proveïdor per a la realització d’actuacions subvencionades i que tinguen un import igual o superior a 15.000 € (IVA exclòs) requeriran per a l’acceptació que s’hagen sol·licitat almenys tres ofertes de tres proveïdors diferents, amb caràcter previ a l’adquisició del compromís per a la prestació del servici o el lliurament del bé, llevat que per les característiques especials que tinga no hi haja en el mercat més que una empresa prestadora o subministradora, o la despesa s’haja fet abans de la publicació d’esta resolució.

Tot això d’acord amb el que preveu l’article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de 8 de novembre, de contractes del sector públic.

*f*) Així mateix, amb anterioritat a dictar-se la proposta de resolució de concessió, l’FTACV ha acreditat documentalment estar al corrent de les obligacions tributàries davant de la Hisenda estatal, autonòmica i amb la Seguretat Social o haver autoritzat l’IVC a obtindre estes dades en nom seu.

D’igual forma, l’FTACV ha presentat declaració responsable en els següents termes:

– Que no incorreix en cap causa de prohibició per a obtindre la condició de beneficiari de les que preveuen els apartats 2 i 3 de l’article 13 de la Llei 38/2003, de 17 de novembre, general de subvencions.

– Que en el cas de haver rebut altres ajudes, subvencions, ingressos o recursos rebuts per a la mateixa finalitat, provinents de qualsevol administració o ens públic o privat, nacional, de la Unió Europea o d’organismes internacionals, en cap cas la suma de totes supera el cost de l’activitat subvencionada.

– Que compleix amb les altres obligacions que es consideren bàsiques en l’esmentada Llei 38/2003 i en el Reglament de desplegament i, especialment, les que conté l’article 14.

*g*) Justificar el compliment dels requisits i les condicions, com també la realització de l’activitat i el compliment de la finalitat que determinen la concessió de la subvenció.

*h*) Sotmetre’s a les actuacions de comprovació que faça l’òrgan que concedeix la subvenció i, també, a qualsevol altra actuació de comprovació i control financer que puguen dur a terme els òrgans de control competents i aportar tota la informació que li siga requerida en l’exercici de les actuacions anteriors.

*i*) Conservar els documents justificatius de l’aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.

*j*) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, com també tots els estats comptables i registres específics que siguen exigibles, amb la finalitat de garantir l’exercici adequat de les facultats de comprovació i control.

*k*) Presentar tota la documentació relacionada amb la subvenció directa rebuda, també la justificació, a través del registre electrònic de l’IVC:

<https://sede.ivc.gva.es/sta/CarpetaPublic/doEvent?APP_CODE=STA&PAGE_CODE=CATALOGO&lang=CA>

*l*) Pel que fa a la subcontractació, de conformitat amb el que preveu l'article 29 de la Llei 38/2003, de 17 de novembre, general de subvencions, la persona beneficiària podrà subcontractar amb tercers l'activitat subvencionada sempre que l'import subcontractat no excedisca el 50% de l'import de la subvenció, i en queden excloses les subcontractacions que no aporten valor afegit al desenvolupament de l’activitat, perquè es considera que obeeixen a servicis que es presten amb preus per damunt dels habituals de mercat. A més, hauran de tindre’s en compte les limitacions establides en l'apartat 7 d'este article, referides a la subcontractació amb determinades persones o entitats vinculades a la persona beneficiària.

Els justificants que no complisquen estos paràmetres quedaran exclosos del compte justificatiu i, si escau, comportarà la minoració de l'ajuda. A més, de conformitat amb el que preveu el punt 7, lletra d) del mateix article, el beneficiari no podrà en cap cas concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:

1a. Que s’obtinga l’autorització expressa prèvia de l’òrgan concedent.

2a. Que l'import subvencionable no excedisca el cost incorregut per l'entitat vinculada. L'acreditació del cost es realitzarà en la justificació en els mateixos termes establits per a l'acreditació de les despeses del beneficiari.

2. L’incompliment de les obligacions anteriors produirà la pèrdua del dret al cobrament total o parcial de la subvenció atorgada i tindrà com a conseqüència la minoració de la subvenció o, si és el cas, el reintegrament de les quantitats percebudes de conformitat amb el que es disposa en el resolc catorzé d’esta resolució.

Tot això sense perjudici, si escau, de l’exigència de les responsabilitats corresponents d’acord amb la legislació vigent.

*Onzé. Règim i termini de justificació*

1. La justificació es realitzarà mitjançant un compte justificatiu que s'ha de presentar davant de l’IVC en qualsevol data posterior a la signatura d’esta resolució i fins al dia 05 de desembre del 2024. Les despeses que no tinguen una relació directa, necessària i inequívoca amb les activitats subvencionades no es tindran en compte a l'efecte de la justificació. Les factures o els documents equivalents hauran de portar estampillada la frase “Factura presentada a l'Institut Valencià de Cultura per a l'expedient de subvenció (número d'expedient) en el qual s'ha imputat la quantia de (quantia imputada)”.

El compte justificatiu haurà d’incloure:

*a*) Una memòria d’actuació justificativa, relativa al nivell d’execució i satisfacció de les activitats desenvolupades per l’FTACV a les quals es refereix esta resolució, a què caldrà adjuntar la justificació gràfica o documental d’estes activitats en suport digital (fullets, programes de mà, webs, cartells, publicacions en revistes, xarxes socials, etc.).

*b*) Aportació d'un informe d’auditoria sotmés a la Llei 22/2015, en els termes de l'article 74 del Reglament de la Llei general de subvencions, aprovat mitjançant Reial decret 887/2006, de 21 de juliol, elaborat per un auditor inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes. La despesa d'auditoria tindrà la condició de despesa subvencionable amb el límit màxim del 5% de l'import de l'ajuda prevista en esta resolució. Este informe haurà d’anar acompanyat obligatòriament del model de relació de justificants disponible en la pàgina web <http://ivc.gva.es/.>

*c*) Una memòria econòmica abreujada que contindrà un estat representatiu de les despeses que hi ha hagut en la realització de les activitats subvencionades, degudament agrupades i, si s’escau, les quantitats inicialment pressupostades i les desviacions produïdes. Esta memòria haurà d’anar acompanyada obligatòriament del model de fitxa pressupostària disponible en la pàgina web <http://ivc.gva.es/.>

2. Així mateix, l’entitat beneficiària haurà d’acreditar, per mitjà de certificat expedit per l’òrgan competent, davant de l’òrgan gestor de la subvenció regulada en esta resolució, els punts següents:

*a*) Que els fons s’han destinat a fer l’activitat per a la qual es van concedir.

*b*) Que la documentació original acreditativa de la despesa realitzada i efectivament pagada és a les seues dependències, a la disposició de l’òrgan gestor de la subvenció, de la Intervenció General de la Generalitat i de la Sindicatura de Comptes.

*Dotzé. Forma de pagament de la subvenció*

1. El pagament de la subvenció s'efectuarà, amb caràcter general, mitjançant transferència bancària al compte que s'indique del qual siga titular l’entitat beneficiària, i ha de disposar de la justificació prèvia documental de l’ús que se n’ha fet. A més, el Servici d'Ajudes de l'IVC expedirà un certificat en què conste que s’ha assolit l’objecte de la concessió de la subvenció. L'import de les despeses justificades serà, com a mínim, igual a l'import de la quantitat màxima concedida, i la quantitat que abonarà l’IVC serà com a màxim l’import de les despeses correctament justificades.

2. No obstant el que disposa l'apartat anterior i a petició de l'entitat beneficiària, d’acord amb l’article 171.3.a) de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, es podrà anticipar fins a un 30% de l'import total de la subvenció, de manera immediata des de l’endemà de la publicació al DOGV d’esta resolució. A este efecte, l’entitat beneficiària podrà presentar la sol·licitud de pagament anticipat a partir de l'endemà de l’acceptació pel Consell d’esta ajuda. El pagament anticipat es farà efectiu sempre que l’IVC dispose de fons. Les quantitats lliurades anticipadament i no justificades hauran de ser reintegrades per mitjà de xec nominatiu conformat o bancari, a nom de l’Institut Valencià de Cultura, amb l’abonament dels corresponents interessos de demora, d’acord amb el que es preveu en els articles 16 i 62.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Podran fer-se, a més, abonaments a compte, que comportaran la realització de pagaments fraccionats que respondran al ritme d'execució de les activitats programades, i s’abonaran per una quantia equivalent a la justificació presentada, i sempre que la naturalesa i les característiques de les actuacions permeten este fraccionament a l'efecte de pagament, tot això de conformitat amb el que s'estableix en l'article 171, epígrafs 2 i 4, de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, i en l’article 34.4 de la Llei 8/2003, de 17 de novembre, general de subvencions.

Si es dona el cas que s’ha rebut un pagament anticipat abans de sol·licitar un abonament a compte, els dos procediments só compatibles sempre y quan s’haja justificat la quantitat del pagament que s’haja anticipat.

4. El pagament de la subvencióno es podràfer mentre el beneficiari no estiga al corrent en el compliment de les obligacions tributàies i amb la Hisenda estatal, l’autonòica i la Seguretat Social. I per a comprovar-ho, l'entitat beneficiàia autoritzaràl'IVC perquè btinga els certificats pertinents per via telemàica.

*Tretzé. Compatibilitat de les ajudes*

L’ajuda concedida serà compatible amb altres subvencions, ajudes, ingressos o recursos procedents de qualsevol administració o ens públic o privat nacional, de la Unió Europea o d’organismes internacionals, i concedits per a la mateixa finalitat prevista en esta resolució. Esta compatibilitat estarà condicionada al fet que l’import de les ajudes, aïlladament o en concurrència amb altres ajudes, no supere el cost de l’activitat subvencionada, tot això de conformitat amb l’article 65.3.c) del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l’article 168.1.A) apartat c) de la Llei 1/2015, de 6 de febrer, de la Generalitat, d’Hisenda, del sector públic instrumental i de subvencions.

*Catorzé. Minoració, anul·lació i reintegrament de les subvencions*

1. La subvenció es reduirà proporcionalment en cas que la justificació de les despeses no arribe a la quantia atorgada, i també quan, havent-se subvencionat una part del cost total de l’activitat, no es justifique l’import total de la despesa que comporta el desenvolupament de l'activitat esmentada.

2. La presentació extemporània de la justificació donarà lloc a la incoació d’un procediment per a deixar sense efecte l’acte de concessió de la subvenció. En tot cas es garantirà el dret de l’interessat al tràmit d’audiència.

3. En els casos que s’indiquen en l’article 37 de la Llei general de subvencions, els beneficiaris hauran de reintegrar tota o una part de la quantitat percebuda més els interessos de demora  corresponents. En estos casos es procedirà a incoar l’expedient corresponent que, amb audiència prèvia a l’interessat, serà resolt per la persona titular de l’òrgan gestor de la subvenció.

4. El falsejament o l’ocultació de dades i documents, com que afecten substancialment la concessió i el lliurament de fons públics, donarà lloc a l’exigència de responsabilitats tant en l’ordre administratiu com en el jurisdiccional competent.

5. L’Institut Valencià de Cultura es reserva el dret de fer les inspeccions tècniques i administratives que considere necessàries a fi de confirmar la correcta execució de l’actuació subvencionada.

*Quinzé. Mètode general de control*

L’Institut Valencià de Cultura exercirà el control administratiu a través de la revisió del compte justificatiu presentat a fi de confirmar la correcta execució de l’actuació subvencionada. En compliment de l'article 169.3 de l’LHIS, es comprovarà formalment el 10% de la quantia de l'ajuda a través de la revisió de les factures aportades i dels justificants de pagament corresponents.

A més a més, el control material es durà a terme amb el seguiment i la inspecció de dues activitats, almenys, de les programades, a les quals es faran visites presencials i es documentarà i es comprovarà la realització de les activitats mitjançant fotografies, vídeos o altres mitjans de prova en format electrònic que garantisquen l’adequada realització de l’activitat subvencionada. Tot això d’acord amb el que s’estableix en els articles 165.1.j) i 169 de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions.

*Setzé. Règim jurídic aplicable*

Esta subvenció es regirà, a més de pel que disposa esta resolució, per la Llei 38/2003, de 17 de novembre, general de subvencions, i pel reglament de la llei esmentada, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, i també es regirà pel que estableix la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions, i per les altres normes de dret administratiu que hi siguen aplicables.

*Desseté. Efectes*

Esta resolució produirà efectes a partir de l’endemà de publicar-se al DOGV.

Les persones interessades podran interposar contra esta resolució, que posa fi a la via administrativa, de conformitat amb el que estableix l’article 114.c) de la Llei 39/2015, d'1 d'octubre, del procediment administratiu comú de les administracions públiques, els recursos següents:

*a*) Potestativament, un recurs de reposició davant de la presidència de l’Institut Valencià de Cultura, en el termini d’un mes comptador des de l’endemà de publicar-se esta resolució al DOGV, de conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions públiques. Cal tindre en compte que no es pot simultaniejar el recurs contenciós administratiu i el potestatiu de reposició.

*b*) Directament, un recurs contenciós administratiu davant dels jutjats contenciosos administratius en el termini de dos mesos comptadors des de l’endemà de publicar esta resolució al DOGV, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjudici que els interessats puguen exercir qualsevol altra acció que consideren oportuna.

ANNEX I

*Model de conformitat de la subvenció de concessió directa.*

*(Cal adjuntar a la sol·licitud els documents que s’indiquen en el resolc 8 d’esta resolució)*

1. IDENTIFICACIÓ DE LA SUBVENCIÓ

–Anualitat:

–Òrgan gestor:

–Import:

–Títol:

2. ENTITAT BENEFICIÀRIA

–Nom o raó social (\*):

–Tipus d’entitat:

–Sigles:

–NIF:

–Adreça:

–Localitat:

–Província:

–Telèfon:

–Correu electrònic:

–Pàgina web:

(\*) El nom ha de coincidir amb el que figura en esta resolució.

Dades de la persona representant:

–Nom:

–Cognoms:

–DNI/NIF:

–Càrrec:

Dades domiciliàries per a les notificacions:

–Adreça:

–Localitat:

–Província:

–Codi postal:

Dades de la persona de contacte en cas de ser diferent de la persona sol·licitant:

–Nom i cognoms:

–Telèfon:

–Correu electrònic:

3. DECLARACIÓ RESPONSABLE

*a*) D’acord amb el que disposa l’article 5 del Decret 165/2010, de 8 d’octubre, del Consell, pel qual s’estableixen mesures de simplificació i de reducció de càrregues administratives en els procediments gestionats per l’Administració de la Generalitat i el seu sector públic, autoritze que l’Administració obtinga directament l’acreditació del compliment de les meues obligacions tributàries i amb la Seguretat Social, com també per a la comprovació directa de les dades d’identitat (DNI) i, si és el cas, de residència.

Sí \_            No \_

En cas de no subscriure l’autorització corresponent, l’interessat estarà obligat a presentar els documents corresponents juntament amb esta conformitat.

*b*) Declare que, en vista de les bases que regeixen esta convocatòria, les accepte íntegrament i accepte la subvenció per al projecte a què es refereix esta resolució.

*c*) Declare que l’entitat que represente no incorre en cap de les prohibicions que s’indiquen en l’article 13 de la Llei 38/2003, general de subvencions, que determina la prohibició d’obtindre la condició de beneficiària de subvencions, i destaque especialment que no és deutora per reintegrament de subvencions.

*d*) Declare que totes les dades que figuren en este document són certes i em compromet en nom de l’entitat a destinar l’import de la subvenció que es regula i es concedeix en esta resolució a l’objecte previst.

*e*) Declare, sota la meua responsabilitat, que els documents que aporte són còpia fidel de l’original, els quals seran aportats a requeriment de l’Administració.

*f*) Declare que conec l’obligació de comunicar, en els termes indicats en esta resolució, a les persones de qui aporte dades personals al llarg del procediment, especialment en la fase de justificació de la subvenció, que les seues dades es facilitaran a la Conselleria de Cultura, Educació, Universitats i Ocupació, com a responsable del tractament, amb la finalitat de gestionar la subvenció concedida

4. DADES DEL PROJECTE, PROGRAMA O PLA PER AL QUAL ES CONCEDEIX LA SUBVENCIÓ

–Descripció del projecte:

–Data d’inici:

–Data de finalització:

–Resultats previstos:

Sí \_            No \_»

Data i signatura de la persona representant de l’entitat.

L’Institut Valenciàde Cultura é responsable del tractament de les dades personals que s’inclouen en este document i, si é el cas, en els documents adjunts, i les tractaràper a gestionar l’acceptacióde la subvencióconcedida.

Les persones interessades poden exercir sobre les seues dades els drets d’accé, rectificació oposició supressió limitaciódel tractament i no ser objecte d’una decisió basada únicament en el tractament automatitzat, segons s'indica en la pàgina següent:

[http://www.gva.es/va/proc19970.](http://www.gva.es/va/proc19970. ) Per a més informació, consulteu el registre d’activitat de tractament corresponent que hi ha accessible a la web de l’IVC.

ANNEX II

*Activitats*

– MOSTRES FEDERADES: Ajuda a la difusió i subvenció dels grups federats que participen.

|  |  |  |
| --- | --- | --- |
| *DENOMINACIÓ* | *ORGANITZADOR* | *POBLACIÓ* |
| XXIV MOSTRA DE TEATRE AMATEUR VILA DE COCENTAINA | TELÓ TEATRE | COCENTAINA |
| XXVII MUESTRA DE TEATRO NO PROFESIONAL DE CHESTE | AYTO CHESTE | CHESTE |
| VII MOSTRA TEATRE “DIMAS CUCART” REAL DE GANDÍA | AJUNT.REAL DE GANDÍA | EL REAL DE GANDÍA |
| XVII MOSTRA DE TEATRE AMATEUR DE BENETUSSER | ELS ESCALONS | BENETUSSER |
| XVII MOSTRA DE TEATRE AMATEUR D´ALGINET | AVANT VA EL CARRO | ALGINET |
| XI CERTAMEN NAL.TEATRE AMATEUR CIUTAT DE CARACAIXENT 2019 “PREMI PASCUAL PERALT” | ÁGORA TEATRE | CARCAIXENT |
| XVI MOSTRA JUAN MANUEL FERRARO | COTURNO | TORRENT |
| XXII MOSTRA TEATRE AMATEUR ALTEATRE | PLA I REVES | ALTEA |
| XX MOSTRA DE TEATRE CIUTAT D'ALZIRA – 2024 | LA TARUMBA | ALZIRA |
| XXIX MOSTRA TEATRE AMATEUR DE IBI | FONT VIVA | IBI |
| XIX MOSTRA T. A. ESCENA ELDA | CARASSES | ELDA |
| XX MOSTRA TEATRE AMATEUR VILA DE L´ALCORA 2024 | AJUNTAMENT L´ALCORA | L'ALCORA |
| XII CERTAMEN DE TEATRE AMATEUR VILA DE CANET | EL MOLINET | CANET D´EN BERENGUER |
| VII MOSTRA DE TEATRE AMATEUR VILA D´OLIVA | AJUNTAMENT OLIVA | OLIVA |
| XXXVIII CONCURSO NAL.TEATRO AFICIONADO CIUDAD DE UTIEL | A.E. ENRIQUE RAMBAL | UTIEL |
| X CERTAMEN NACIONAL TEATRO AMATEUR MUTXAMEL | ASOC.CINÉTIKA | MUTXAMEL |
| XII CERTAMEN NAL. TEATRO AMATEUR VILLA DE CATRAL | TEATRO CATRAL | CATRAL |
| FESTIVAL TEATRO AMATEUR REQUENA 2024 | CAT ARRABAL | REQUENA |
| IV MOSTRA DE TEATRE AMATEUR D’EL PERELLÓ 2022 | AJUNTAMENT D’EL PERELLÓ | EL PERELLÓ |
| MOSTRA TEATRE LA FONT D’ENCARROS 2024 | KABUTS TEATRE | LA FONT D’ENCARROS |
| XXVIII MOSTRA DE TEATRE DE LA LLOSA DE RANES | GAUDIUM TEATRE I AJUNT. | LA LLOSA DE RANES |
| XXI MOSTRA DE TEATRE CULLERA A ESCENA | AJUNT.CULLERA I K– LID. | CULLERA |
| XIX CONCURS TEATRE VALENCIÁ “UNA PRIMAVERA DE TEATRE” | PANIC ESCENIC | QUARTELL |
| IV CERTAMEN NAL. DE COMEDIAS TEATRALES “VILLA DE PINOSO” | YORICK TEATRE | EL PINÓS |
| II MOSTRA DE TEATRE AMATEUR D’ALMASSORA | AJUNT.ALMASSORA I  A.C. AMIGOS TEATRO | ALMASSORA |
| IV MOSTRA DE TEATRE AMATEUR DE BENICASSIM | AJUNT. BENICASSIM I  A.C. AMIGOS TEATRO | BENICASSIM |
| IV MOSTRA DE TEATRE AMATEUR D’ALCOI | AJUNT. D’ALCOI I TEATRE CIRC | ALCOI |
| VIII MUESTRA DE TEATRO AMATEUR DE SIETE AGUAS | SIETEAGUAS TEATRO | SIETE AGUAS |
| III MOSTRA TEATRE AMATEUR DE BÉTERA | AJUNTAMENT DE BÉTERA | BÉTERA |
| II MOSTRA DE TEATRE AMATEUR DE ELS PORTS– MAESTRAT | AJUNTAMENTS | MORELLA, ROSELL, SANT MATEU, VILAFRANCA |
| CERTAMEN TEATRO JOVEN ALICANTE NORTE 2024 | A TELÓN CERRADO | ALICANTE |
| V CERTAMEN TEATRO AMATEUR "MAYORES EN ESCENA" SANTA POLA 2024 | RAYUELA Y AYUNTAM. | SANTA POLA |
| II MUESTRA NAL. TEAT. AMATEUR INCLUSIVO DE SANT JOAN D'ALACANT | AJUNTAMENT | SANT JOAN D’ALACANT |

  

En total previstes, fins al 31 de desembre de 2024, 33 mostres amb 144 representacions, de les quals 90 subvencionades amb 200€.

– MOSTRA DE LA FEDERACIÓ: Realització de una Mostra de teatre de 9 grups federats en el Centre Cultural L’Escorxador de la ciutat de Elx del 08 al 10 de març de 2024, en el C. C. El Molí de Benetússer en maig i juny, i en octubre i novembre en Almassora.

Subvenció de 1000€ per actuació, amb un total de 10.000€.

– SUBVENCIÓ DESPLAÇAMENTS DE GRUPS FORA DE LA COMUNITAT. Total previstes: 35 a 200€

– SUBVENCIÓ AJUDES CARTELLERIA.

• Es preveu 20 ajudes a la impressió de 50€

• Concurs de cartells, 1 premi de 300€

• Participació dels nostres grups en el Concurs Internacional de Cartells que organitza la CIFTA

– SUBVENCIÓ CURSOS DE FORMACIÓ DELS GRUPS.Total previstos 3. Despesa pressupostada 600€.

– TROBADA DE TEATRE JUVENIL DE GRUPS DE LA FEDERACIÓ ALZIRA.

Ajudes manutenció i desplaçament. Despesa prevista 500€.

– INTERCANVI AMB LA FEDERACIÓ DE GRUPS AMATEURS DE TEATRE DE CATALUNYA. Un grup de la FTACV actuarà en el Festival de Pineda de Mar (Barcelona) i un grup de Catalunya actuarà en la Mostra de la FTACV en Benetússer. Ajuda desplaçament.

– INTERCANVI AMB LA FEDERACIÓ DE MÚRCIA. Un grup de la FTACV actuarà en un Festival de Múrcia i un grup de Múrcia actuarà en la Mostra de la FTACV en Almassora.

– INTERCANVI AMB LA FEDERACIÓ MIDÍ-PYRINÈES (FRANÇA). Un grup de la FTACV actuarà en el Festival de Cahors, rebent ajuda al desplaçament. En 2024 actuarà un grup francès en Elda, allotjament i manutenció a càrrec del a FTACV.

– DESPLAÇAMENTS I ACTIVITATS PRESIDENT I MEMBRES DE JUNTA DIRECTIVA EN:

• Reunions periòdiques en la seu i altres localitats.

• Assemblea general i Gala Premis Tablas a Castellar-L’Oliveral els dies 2 i 3 de març.

• Reunions amb grups federats.

• Actes en representació de l'entitat, com a clausures de mostres i gales.

• Participació dels membres de Junta Directiva com a jurats en diverses Mostres.

• Assistència a la Mostra de Elda on actuarà un grup francès del intercanvi amb la federació de Midí-Pyrénées.

• Assistència al Festival de Teatre Amateur de Pineda de Mar I reunió amb membres de la Federació Catalana i la Balear, i també amb la del Midi francès (FNCTAMidi– Pyrénées Occitanie). Un grup de la FTACV actuarà en el Festival.

• Participació en el Foro Internacional de Teatro Amateur de la CIFTA (Conseil International de Thèàtre Amateur en langues greco-latines) a celebrar a Saïdía (Marruecos) del 17 al 19 de maig de 2024.

• Assistència telemàtica a la Assemblea General de la AITA.

• Reunions per a donar a conèixer a la Federació en els Ajuntaments, Organismes oficials, així com entitats que puguen recolzar al món del teatre amateur a la Comunitat Valenciana.

• Manteniment pàgina web i xarxes socials.

• Renovació i millora de la web.

• Reunions i xarrades telemàtiques via zoom.

• Creació d’un dossier de formació a disposició dels grups federats.

• Ajudes per a la realització de cartells per a obres de teatre

• Accions per a fomentar el teatre juvenil I realització de un Festival

• Treballs administratius i assessorament: Tant personalment com per correu electrònic, correu ordinari o telèfon als grups federats, als que es volen federar i als ajuntaments i organismes oficials que ho han sol·licitat.

• Assistència i col·laboració al Festival FITELX de Elx (Alacant). La FTACV subvenciona amb 1.000€ la participació en el Festival de un grup estranger afiliat a la CIFTA (Consell Internacional de Teatre Amateur en Llengües greco– llatines).

• Assistència al festival FITAG de Girona.

– XXXVII ASSEMBLEA GENERAL ORDINÀRIA. Preparació i celebració de l'Assemblea general ordinària i de la Gala de Lliurament del Premis Tablas 2023 els dies 2 i 3 de març de 2024 a Castellar– L’Oliveral (Valencia). Ajudes desplaçament als grups assistents. Preparació de la següent Assemblea de 2025.

– VII TROBADA FORMATIVA “ MIG HWS 3272”. Durant els dies 14 i 15 de setembre la que s’impartiran per reconeguts professionals 6 tallers de diverses tècniques relacionades amb les arts escèniques.

  

València, 2 de setembre de 2024

José Antonio Rovira Jover

President de l'Institut Valencià de Cultura